钦定古今图书集成/理学汇编/文学典/第052卷 > 陶岘
## 钦定古今图书集成/理学汇编/文学典/第052卷 > 陶岘

按：《全唐诗话》：“陶岘，彭泽之孙也。开元末，家昆山，泛游
江湖，自制三舟，与孟彦深、孟云卿、焦遂共载，吴越之
士，号为水仙。省亲南海，获昆仑奴，名摩歌，善泅水。至
西塞山下，泊舟吉祥佛寺，见江水深黑，谓必有怪物，
投剑命摩歌下取。久之，支体磔裂，浮于水上。岘流涕
回棹，赋诗，自叙不复游江湖矣。诗云：‘匡庐旧业是谁’”
主，吴越新居安此生。白发数茎归未得，青山一望计
还成。鸦翻枫叶夕阳动，鹭立芦花秋水明。从此舍舟
何所诣，酒旗歌扇正相迎。